Δήμος Ωρωπού

Ο δήμος Ωρωπού είναι δήμος της περιφέρειας Αττικής που συστάθηκε  με το Πρόγραμμα Καλλικράτης. Ο δήμος σχηματίστηκε με την συνένωση του δήμου Αυλώνος, του δήμου Ωρωπίων (που είχε συσταθεί το 2002), του Δήμου Καλάμου και των πρώην κοινοτήτων Καπανδριτίου, Συκαμίνου, Πολυδενδρίου, Μαρκοπούλου Ωρωπού, Μαλακάσας, Αφιδνών. Η έκταση του νέου Δήμου είναι 317.46 τ.χλμ και ο πληθυσμός του 31.811 κάτοικοι σύμφωνα με την απογραφή του 2021. Έδρα του δήμου ορίστηκε ο Ωρωπός.

 Διαίρεση 
ΕνότηταΚοινότητεςΠληθ.ΟικισμοίΩρωπούΩρωπού1.448Ωρωπός, Κάμπος Ωρωπού, Πλατάνια ΩρωπούΑυλώναΑυλώνα3.244Αυλώνα, Ασπροχώρι ΑφιδνώνΑφιδνών3.739Αφίδνες, Αγία Τριάδα, Δροσοπηγή, Κοκκινόβραχος, Κοσμοθέα, Σταθμός Αφιδνών ΚαλάμουΚαλάμου4.941 Κάλαμος, Άγιοι ΑπόστολοιΚαπανδριτίουΚαπανδριτίου3.534  Καπανδρίτι, Άγιοι Ανάργυροι, Λίμνη Μαραθώνα, Μικροχώρι ΜαλακάσαςΜαλακάσας1.851Μαλακάσα, Μιλέσι, ΣφενδάληΜαρκοπούλου ΩρωπούΜαρκοπούλου Ωρωπού2.308Μαρκόπουλο, Αγία Βαρβάρα, Μπάφι, Νέο ΛιβύσσιοΝέων ΠαλατίωνΝέων Παλατίων3.656 Νέα Παλάτια, Αγία Αικατερίνη, Άγιος Αθανάσιος, Άγιος Κωνσταντίνος , Μαυρόρεμα ΠολυδενδρίουΠολυδενδρίου1.221Πολυδένδρι, Άγιος Γεώργιος, Ηρακλειδείς,  Ταξιάρχες Σκάλας ΩρωπούΣκάλας Ωρωπού1.765Σκάλα Ωρωπού, Νέα Πολιτεία ΣυκαμίνουΣυκαμίνου1.677Συκάμινο, Καμάρι, Κατηφόρι, Νέο Συκάμινο, Πευκιάς ΧαλκουτσίουΧαλκουτσίου2.427Χαλκουτσίου

 Δήμος Ωρωπού (1835 - 1836) 
Ο παλαιότερος Δήμος Ωρωπού συστάθηκε το 1835 και περιλάμβανε τους οικισμούς Ωρωπός, Συκάμινο και Μήλεσι. Ανήκε στην επαρχία Θηβών και έδρα του ήταν ο Ωρωπός. Με το Βασιλικό Διάταγμα της 31ης Ιουλίου (12 Αυγούστου με το νέο ημερολόγιο) 1836 (ΦΕΚ 48), "Περί συγχωνεύσεως δήμων της επαρχίας θηβών", ο δήμος Ωρωπού εντάχθηκε στον δήμο Τανάγρας.ΦΕΚ 48Α/19-9-1836

Λίγο αργότερα με το Βασιλικό Διάταγμα της 24ης Νοεμβρίου (6 Δεκεμβρίου) 1836, το οποίο δεν δημοσιεύθηκε στην Εφημερίδα της Κυβερνήσεως, αποσπάστηκαν τα χωριά του συγχωνευθέντος δήμου Ωρωπού, καθώς επίσης και τα χωριά Μπούγα και Κακοσάλεσι (Σάλεσι) του δήμου Τανάγρας και προσαρτήθηκαν στο δήμο Περαίας, της επαρχίας Αττικής.

 Παλαιότερα παρόμοια διοικητικά σχήματα 
Διοικητικό σχήμα που λειτούργησε στο παρελθόν και καταλάμβανε παρόμοια έκταση με τον σημερινό δήμο Ωρωπού ήταν ο δήμος Περαίας που λειτούργησε στο διάστημα 1835-1871 και ο δήμος Ωρωπίων που λειτούργησε στο διάστημα 1871-1912. Ο τελευταίος προέκυψε από μετονομασία του παλαιότερου δήμου Περαίας σε δήμο Ωρωπίων και περιλάμβανε τους οικισμούς Σκάλα , Αυλώνας (Κακοσάλεσι),  Μαλακάσα,  Συκάμινο, Μαρκόπουλο Ωρωπού,  Κάλαμο, Αγίους Αποστόλους και Μίλεσι. Ο δήμος διατηρήθηκε μέχρι το 1912 οπότε διασπάστηκε στις κοινότητες Σκάλας Ωρωπού, Ωρωπού, Μαρκοπούλου Ωρωπού, Καλάμου και Σαλεσίου (Αυλώνος).

 Δήμαρχοι Ωρωπού 
 Μεταπολιτευτικά
 Πρόεδροι της Κοινότητας Ωρωπού 
...
1979-1998 Ιωάννης Κουρούπης
1999-2002 Πρόδρομος Χατζηδολμάς

 Δήμαρχοι Δήμου Ωρωπίων 
Ο Δήμος Ωρωπίων ήταν το πρώτο βήμα για τη σημερινή μορφή του Δήμου Ωρωπού της Ανατολικής Αττικής που σχηματίστηκε το 2002 από την συνένωση των πρώην κοινοτήτων Ωρωπού, Σκάλας Ωρωπού και Νέων Παλατίων σύμφωνα με το Σχέδιο «Καποδίστριας». Πρώτος Δήμαρχος του νεοσύστατου Καποδιστριακού Δήμου εξελέγη ο Σπύρος Μέξης.
+ΔήμαρχοςΈναρξη ΘητείαςΛήξη ΘητείαςΣπύρος Μέξης1 Ιανουαρίου 200331 Δεκεμβρίου 2006Γιώργος Γαβριήλ1 Ιανουαρίου 200731 Δεκεμβρίου 2010

 Δήμαρχοι Ωρωπού  (2011 - σήμερα) 
Πρώτος Δήμαρχος του Καλλικρατικού Δήμου Ωρωπού εξελέγη το 2010 ο Γιάννης Οικονομάκος επικρατώντας του Κωνσταντίνου Λίτσα με 50,32% στο Β' Γύρο των Δημοτικών Εκλογών, με ανατροπή του αποτελέσματος του Α' Γύρου. Το 2014 Δήμαρχος εξελέγη ο Θωμάς Ρούσσης επικρατώντας με 55,07% στον Β' Γύρο των Δημοτικών εκλογών του Γιάννη Οικονομάκου. Το 2019 Δήμαρχος εξελέγη ο Γιώργος Γιασημάκης επικρατώντας με 53,82% στον Β' Γύρο του Θωμά Ρούσση, με ανατροπή του αποτελέσματος του Α' Γύρου.

+ΔήμαρχοςΣυνδυασμόςΈναρξη ΘητείαςΛήξη Θητείας ΣημειώσειςΓιάννης Οικονομάκος «Όραμα Δημιουργίας»1 Ιανουαρίου 201131 Αυγούστου 2014Θωμάς Ρούσσης «Πρώτα ο Δημότης»1 Σεπτεμβρίου 201431 Αυγούστου 2019Γιώργος Γιασημάκης«Συνεργασία Ευθύνης»1 Σεπτεμβρίου 2019Σημερινός Επανεξελέγη το 2023 με ποσοστό 54,58%.

 Παραπομπές 

 Πηγές 
 Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
 Υπουργείο Εσωτερικών, σχέδιο Καλλικράτης
 https://kede.gr/wp-content/uploads/2023/04/APOF_APOT_MON_DHM_KOIN.pdf
 Εφημερίδα «Το Παρόν», 22 Ιανουαρίου, 2026 «Ένα βιβλίο για τον Γιώργο Σεφέρη, τον Ανδρέα Εμπειρίκο, τον Μίκη Θεοδωράκη και την Σκάλα Ωρωπού» 
 www.paron.gr/ena-vivlio-gia-ton-giorgo-seferi-ton-andrea-empeiriko-ton-miki-theodoraki-kai-tin-skala-oropoy 
 https://typologies.gr/ena-vivlio-gia-ton-giorgo-seferi-ton-andrea-empeiriko-ton-miki-theodoraki-kai-tin-skala-oropoy 

 Εξωτερικοί σύνδεσμοι 



Κατηγορία:Δήμοι της Περιφέρειας Αττικής